# Reyes Abades Tejedor

Reyes Abades Tejedor (Castilblanco, Badajoz, 25 de juliol de 1949 - 1 de febrer de 2018), va ser un especialista en efectes especials cinematogràfics espanyol. Durant la seva carrera, va ser guardonat en nou ocasions amb el Goya als millors efectes especials, a més d'haver aconseguit altres premis internacionals. També ha col·laborat a diversos programes de televisió, com La huella del crimen, El Quijote, El gran juego de la Oca, Curro Jiménez i La Regenta.
Amb quinze anys va marxar a França, i després d'estar a Luxemburg i Bèlgica el 1965 es va establir a Madrid. Va començar a dedicar-se als efectes especials el 1968 col·laborant a Patton. El 1979 va fundar la seva pròpia empresa a Torrejón de Ardoz, i aquell mateix any va començar a treballar en solitari a El corazón del bosque, de Manuel Gutiérrez Aragón. Internacionalment ha treballat amb Paul Verhoeven i Terry Gilliam. A més de treballar per al cinema i la televisión també ha participat en les cerimònies d'obertura i clausura dels Jocs Olímpics de Barcelona 92 i en la cavalcada de la Expo 92 de Sevilla, així com en l'Espectacle del Llac a Port Aventura. El 2000 fou guardonat amb la Medalla d'Extremadura i el 2010 amb la Medalla d'Or al Mèrit en les Belles Arts.

## Filmografia

| Any | Pel·lícula | Director |
| 2010 | Balada triste de trompeta | Álex de la Iglesia |
| 2009 | Los abrazos rotos | Pedro Almodóvar |
| 2009 | El cónsul de Sodoma | Sigfrid Monleón |
| 2006 | Alatriste | Agustín Díaz Yanes |
| 2006 | El laberinto del fauno | Guillermo del Toro |
| 2004 | El Lobo | Miguel Courtois |
| 2001 | Buñuel y la mesa del rey Salomón | Carlos Saura |
| 1997 | Abre los ojos | Alejandro Amenábar |
| 1995 | Tierra | Julio Médem |
| 1995 | El día de la bestia | Álex de la Iglesia |
| 1994 | Días contados | Imanol Uribe |
| 1991 | Beltenebros | Pilar Miró |
| 1990 | ¡Ay, Carmela! | Carlos Saura |

## Premis
### Premis Goya

| Categoria | Any | Pel·lícula | Resultat |
| Millors efectes especials | 2017 | Zona hostil | Candidat |
| Millors efectes especials | 2017 | Oro | Candidat |
| Millors efectes especials | 2010 | Balada triste de trompeta | Guanyador |
| Millors efectes especials | 2006 | El laberinto del fauno | Guanyador |
| Millors efectes especials | 2004 | El Lobo | Guanyador |
| Millors efectes especials | 2001 | 'Buñuel y la mesa del rey Salomón | Guanyador |
| Millors efectes especials | 1997 | Abre los ojos | Candidat |
| Millors efectes especials | 1996 | Tierra | Guanyador |
| Millors efectes especials | 1995 | 'El día de la bestia | Guanyador |
| Millors efectes especials | 1994 | Días contados | Guanyador |
| Millors efectes especials | 1993 | Madregilda | Candidat |
| Millors efectes especials | 1992 | Vacas | Candidat |
| Millors efectes especials | 1991 | Beltenebros | Guanyador |
| Millors efectes especials | 1990 | '¡Ay, Carmela! | Guanyador |
| Millors efectes especials | 1989 | Amanece, que no es poco | Candidat |
| Millors efectes especials | 1989 | El niño de la luna | Candidat |
| Millors efectes especials | 1989 | La noche oscura | Candidat |
| Millors efectes especials | 1988 | El Dorado | Candidat |
| Millors efectes especials | 1988 | Mujeres al borde de un ataque de nervios | Candidat |
| Millors efectes especials | 1988 | Remando al viento | Candidat |

## Referències

* ↑ El mundo «Muere Reyes Abades, especialista en efectos especiales ganador de nueve premios Goya y candidato este año a dos más» (en castellà). , 01-02-2018 [Consulta: 2 febrer 2018].
* ↑ Belinchón, Gregorio «Muere Reyes Abades, el gran especialista del cine español en efectos especiales» (en castellà). , 02-02-2018 [Consulta: 2 febrer 2018].
* ↑ Muere Reyes Abades, el referente en los efectos especiales del cine español, El Español, 1 de febrer de 2018

## Bibliografia

* Lluís i Falcó, Josep. Reyes Abades. Rompiendo moldes. Diputación de Badajoz, 2012. ISBN 9788477962168.

## Enllaços externs

* Web de Reyes Abades